गाजियाबाद में झुग्गी बस्ती में लगी भीषण आग, 20 गायों की मौत
गाजियाबाद के जिलाधिकारी राकेश कुमार सिंह ने कहा कि प्रथम दृष्टया ऐसा लग रहा है कि लगभग 15-20 गायों की जलने से मौत हुई है। हालांकि मवेशियों के हताहत होने की सही संख्या का पता नहीं चल पाया है।
नई दिल्ली: गाजियाबाद के किनौनी गांव में सोमवार को एक झुग्गी बस्ती में भीषण आग लग गई, जिसमें करीब 20 गायों की मौत हो गई। घटना स्थल पर पत्रकारों से बात करते हुए, गाजियाबाद के जिलाधिकारी राकेश कुमार सिंह ने कहा कि प्रथम दृष्टया ऐसा लग रहा है कि लगभग 15-20 गायों की जलने से मौत हुई है।हालांकि मवेशियों के हताहत होने की सही संख्या का पता नहीं चल पाया है। मौके पर मौजूद कई लोगों ने कहा कि 50 से अधिक गायों की मौत हुई है।डीएम ने कहा कि आग लगने के सही कारणों का पता लगाने के लिए घटना की जांच के आदेश दे दिए गए हैं।(इनपुट- एजेंसी)